In nomine Patris et Filii et Spiritus Sancti, Amen. Ego Guido de Rocha, miles, dominus de Vernon, compos mentis mee, statuo et ordino testamentum meum in hunc modum. In primis lego ecclesie Fonteneti ubi volo sepeliri, pro remedio anime mee et antecessorum meorum quinque sextarios bladi, videlicet tres silignis et duos avene ad mensuram de Rovreto, annuatim capiendis in gainagio grangie mee de Vernon. Item lego dicte ecclesie Fonteneti quicquid juris habebam in calumpnia que erat inter me et dictos Fontenetenses, videlicet inter les Chalonges de Rueres et forestiam dictam Gaufirons, boscum dicte ecclesie Fonteneti. — Item lego ecclesie de Rocha unum sextarium silignis et unum avene, in terciis et decimis de Clermont, annuatim capiendis. — Item domino Guillelmo vicario de Rocha XL sol. turonensium. — Item clerico ejusdem ecclesie XX sol. turonensium. Item operi ecclesie sancti Theobaldi V s. monete currentis supra census de Clermont annuatim capiendis. — Item ecclesie de Suence V solidos in costumis de Clermont annuatim capiendis. — Item presbitero de Sancto Desiderio XX s. t. — Item Domui Dei de Brunim X s. t. — Item ecclesie Sancti Johannis Sinemuri XX s. t. — Item conventui beate Marie Sinemuri XX s. t. — Item operi ecclesie de Rovreto X s. t. — Item ecclesie de Domna Petra X s. t. — Item ecclesie Montbertal X s. t. — Item operi Pontis de Veteri Castro XL s. t. — Item conventui de Fonteneto pro pitantia in die quam trador sepulture VII l. t. — Item dicte ecclesie Fonteneti XL l. t. — Item Martino servienti meo C s. t. — Item Johanni servienti meo C s. t. — Item Guillelmo carpentario C. s. t. — Item Roberto Chaiche LX s. t. — Item Froissart LX s. t. — Item Theutonico XL s. t., Vaccario XX s. t., Hugoni, clavigero C s. t., Prenon X s. t. — Jehannete vetule X s. t. Alie Jehanete V s. t. Belino puero unum modium silignis. — Item, sorori dicti Belini unum modium silignis. — Item presbitero de Sancto Aniano V s. t. Item fornagium de Vernon, de Clermont et de Bieres quod dederam Galtero de Vernon quotiescumque volerint quictare concedo ei duos sextarios silignis in tertiis meis de Clermont, annuatim sibi et heredibus suis capiendis. — Item do eis et heredibus suis boscum meum situm retro domus suam apud Vernon, et do ei dominium et justiciam in dicta domo et bosco et curiam dicte domus. — Item do ei heredes Johannis de Vernon et Carsart et heredes dicti Carsart, et dominium et justitiam in ipsos. — Item lego ecclesie Reomensis quicquid juris habebam in parvo bosco sito juxta rivum de Suence, et boscum dicte ecclesie Reomensis. — Item ego quicto Johannem, servientem meum, Martinum, servientem meum, Robertum, Guillelmum carpentarium et heredes ipsorum in perpetuum ab omni taillia et corveia. — Item lego conventui de Rubeomonte XL s. t. pro pitantia. — Item conventui de Puteo Orbi XL s. t. pro pitantia. — Item cum uxor mea teneretur de XXV l. parvorum Divionensium domine Tiete de Monteregali, ego volo quod solvatur medietas, et Henricus de Taleci aliam medietatem solvat similiter. — Item ego et heredes mei tenemur Johanni preposito de Monteregali quandiu vixerit de XL s. divionensium. — Item, lego Huoni carpentario LX s. t. et messem suam de anno isto. — Item operi ecclesie de Rocha LX s. t. nisi ab alio infra annum post obitum meum fuerint requisiti. — Item lego decem domibus Leprosorum propinquioribus de Vernum unicuique V s. t. — Item capelle de Vernon XL s. t. annui redditus pro divino officio ibidem celebrando, ab herede meo qui dictam domum possidebit persolvendis. Volo autem et precipio ut omnia ista et omnes clamores mei et omnia alia que injuste rapui vel extorsi que legitime poterunt comprobari per religiosum virum fratrem Oliverum, priorem Fonteneti, et nobilem virum dominum Guillelmum de Chaaci, militem, balivum d’Ausois, quos homines mei testamenti exequtores meos constituo, persolvantur de omnibus mobilibus meis, videlicet de blado, vino, bobus, vaccis et nemoribus meis, et si dicta mobilia ad predictam persolvenda non sufficient, volo et precipio quod de primis exitibus et proventibus terre mee exequuntur integraliter per dictos exequtores meos vel per alterum ipsorum, si ambo in simul nequierint interesse. Hec autem omnia supradicta laudaverunt, voluerunt et concesserunt Pontius de Munois, gener meus, et Sibilla, filia mea, et promiserunt per fides suas in manu fratris Oliveri, prioris Fonteneti, corporaliter datas, quod contra predicta per se, vel per alium, non venient in futurum, sed firmiter observabunt et facient fideliter observari. Et quia sigillum non habeo, sigillum religiosi viri abbatis Fonteneti et venerabilium presbiterum Theobaldi, curati ecclesie de Suence, et Guillelmum, vicarium de Rocha, sigilla rogavi apponi presenti testamento. Actum anno Domini M°CC°LX° tertio, mense octobri.